“Tottenhem” 32 mln yevroga Niderlandiya terma jamoasi futbolchisini sotib oldi

Londonning “Tottenhem” klubi Steven Bergveyn transferini e’lon qildi.

“Shporlar” Niderlandiya terma jamoasining 22 yoshli a’zosi uchun PSVga bonuslar bilan qo‘shib hisoblaganda 32 million yevro to‘lashi ko‘zda tutilgan.
Futbolchining o‘zi bilan esa 2025-yil yoziga qadar bitim tuzildi. U “Tottenhem” safida 23-raqam ostida to‘p tepadi.
Joriy mavsum Bergveyn PSV safida Niderlandiya chempionati doirasida 16 ta o‘yin o‘tkazib, 10 ta gol urdi va 5 ta golli uzatmani amalga oshirdi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!